เหมือนเป็นสิวใต้ผิวหนัง บริเวณต้นขาเป็นมาประมาณ1ปีเเล้วครับ สงสัยว่าต้องไปพบเเพทย์เพื่อกีดเอาออกมั้ย รึจะเป็นอันตราย
สวัสดีค่ะ ก้อนคล้ายสิวใต้ผิวหนังดังกล่าวมา อาจเกิดจาก-รูขุมขนอักเสบ-สิว หรือฝีหนอง-ก้อนเนื้องอกจากต่อมไขมันสิว เป็นการอักเสบของผิวหนังที่มีการอุดตันของน้ำมันและเซลล์ผิวหนังที่ตายแล้วบริเวณรูขุมขน เกิดเป็นจุดเล็ก ๆ ที่อักเสบ บวมแดง หรือมีหนอง ส่วนมากจะเกิดขึ้นบริเวณใบหน้า ลำคอ หน้าอก ไหล่ หรือหลังโดยปกติแล้วสิวเม็ดเล็กๆมักค่อยๆยุบไปได้เอง ยกเว้นในบางกรณีที่เป็นสิวหัวหนองขนาดใหญ่ หรือเป็นสิวในบริเวณกว้างที่อาจต้องใช้ยาฆ่าเชื้อรับประทานหรือยาทาฆ่าเชื้อเฉพาะที่เช่น ยาคลินดามัยซิน (Clindamycin)ในกรณีนี้แนะนำพบแพทย์เพื่อตรวจร่างกายทางผิวหนังให้ได้การวินิจฉัยที่แน่นอนก่อน กรณีเป็นสิวหรือรูขุมขนอักเสบควรได้ยาฆ่าเชื้อทาเฉพาะที่ในระหว่างนี้รักษาความสะอาดบริเวณผิวหนัง ไม่ไปแกะเกาบริเวณที่เป็น เพราะจะเพิ่มโอกาสการติดเชื้อและทำให้เกิดรอยแผลเป็นตามมาได้